User:Natrang play/sandbox

नटरंग.....

'''महाराष्ट्र... अपने समूचे स्वरूप में लोक कलाओं से समृद्ध प्रदेश... जहाँ नाना प्रकार की लोक कलाये और विभिन्न प्रकार की शैलियाँ आज भी जनमानस की पीढ़ियों में निवास करती है... ऐसी ही एक अद्भुत लोक कला “तमाशा” हमेशा से साधारण जनसामान्य की पहली पसंद रहा है...'''

वर्तमान परिदृश्य में तमाशा अपनी गरिमा का त्याग कर महज अर्थपूर्ती हेतु फुहड़ता और भौंडेपन से ग्रसित हो चुका है, जिससे आनेवाली कर्णधार पीढ़ी के मनोभूमि में उसके वास्तविक स्वरूप की बजाय किसी और ही रूप की धारणा स्थापित हो रही है।

'''नटरंग... तमाशे की गरिमा की पुनर्स्थापना और मराठी संस्कृति की अद्भुत रस धार का स्वाद गैर मराठीभाषी भी कर सकें और महाराष्ट्र की कलाओ की गौरवशाली परंपरा का आनंद नाटकों की दुनिया मे प्रसारित हो... इसलिए प्रख्यात मराठी साहित्यकार डॉ आनंद यादव की प्रसिद्ध कृति नटरंग पर आधारित  नाट्य रूपांतरण “नटरंग “  का प्रायोगिक  मंचन निर्देशक मनीष शिर्के शीघ्र ही अगस्त माह में मुंबई में  करने जा रहे है। “ नटरंग “के मंचन का विचार मनीष शिर्के के मस्तिष्क में पिछले कई वर्षों से जन्म ले चुका था। मनीष शिर्के  मध्यप्रदेश के रहने वाले मूलतः मराठी हैं, जो रंग कर्म से लगभग 25 वर्षो जुड़े है, इन्हें अभिनय, निर्देशक एवम पृष्ठभूमि के समस्त कार्यो का भरपूर अनुभव है, नटरंग का प्रायोगिक मंचन ही इनका मुख्य उद्देश्य सा बन गया है।'''

डॉ आंनद यादव की कालजयी कृति “नटरंग “ का मंचन देसी तमाशे की शैली में प्रस्तुत किया जा रहा है जिसमे इस अद्भुत लोक कला के माध्यम से लोक कलाकार की जीवन के उत्कर्ष एवम संघर्ष की कथा की प्रस्तुति होगी।लोक कलाओं का माधुर्य दूर-दूर तक प्रसारित हो इसलिए  हिंदी भाषा के माध्यम से मराठी लोक संस्कृति के मूल स्वाद को बनाये रखने के लिए निर्देशक श्री मनीष शिर्के ने इसका नाट्य रूपांतरण लेखन श्री राजेश कुष्ठे जी से सम्पन्न कराया है, जो स्वयं मराठी रंगभूमि और व्यवसायिक मराठी सिनेमा में दिग्दर्शन एवम लेखन से जुड़े हुए है।

'''तमाशे की मूल भाषा संगीत होती है और  इस प्रायोगिक मंचन का उदेश्य तमाशा कला और कलाकार की जीवन को प्रस्तुत करना है, तो जिम्मेदारी और भी बढ़ जाती है। तमाशे के संगीत को उसके ठेठ पन के साथ हिंदी में रचना और वही स्वाद लाना.. बड़ी चुनौती थी। निर्देशक श्री मनीष शिर्के ने “नटरंग “ के संगीत की कमान मशहूर संगीतकार श्री आमोद भट्ट के हाथों में सौंपी है... श्री आमोद भट्ट संगीत के क्षेत्र में पिछले 3० सालों से कार्यरत है, रंगकर्म और फिल्मों में हम उनकी कला से आनंदित होते आये हैं, साथ मे महाराष्ट्र संगीत और नये प्रयोगों से अपना स्थान बनाने वाले श्री शाहिर धम्मरक्षित रणदिवे का नटरंग के संगीत पर तड़का इस प्रायोगिक मंचन में मराठी देसीपन को उभारता है।'''

'''नटरंग नाटक में निर्देशक श्री मनीष शिर्के ने अभिनय के लिए हिंदी और मराठी दोनों ही क्षेत्र के कलाकारों का समावेश किया है! ताकि उसका प्रभाव दूर तक फैले। “नटरंग” की कथा.. महाराष्ट्र के सुदूर देहाती जीवन के भी निचले हिस्से से निकलकर पूरे महाराष्ट्र में फैल जाती है.. गरीब और शोषित तबके से कला का एक बीज फूटता है और अभावों में भी सामूहिक लोक कला तमाशा का निर्माण होता है। डॉ आनंद यादव द्वारा रचित नटरंग के पात्र और घटनाएं ..एक ओर तो लोक कला को प्रसारित करने में तन मन धन से समर्पित है, वही दूसरी और समाज की सोच और व्यवहार व्यवस्था इन लोक कलाकारों के जीवन को संघर्ष की अग्नि में धकेल देते हैं। गरीब गुना अपने गोबर उठाने के काम के बीच तमाशे के सपने में अपने आप को राजा की तरह देखता.. वो लावणी.. वो गीत.. वो संगीत.. वो ढोलकी.. वो घुँघरू.. वो तमाशे का नशा... आखिरकार उससे तमाशे का निर्माण करवाता है जिसके निर्माण के साथ ही उसके सामान्य जीवन का नाश शुरू हो जाता है। तमाशा सबसे पहले गुना के भाग्य में नाचा का किरदार लिख देता है। नाचा याने पुरुष निर्मित स्त्री... जो तमाशे में स्त्रियों के साथ नृत्य करके आम जनता का भरपूर मनोरंजन करता है। गुना हर तरह की कठिनाई को झेलकर भी नाचा के किरदार को पूरी तन्मयता से निभाता है, मगर सामाजिक व्यवस्था में उसका घरेलू संसार नष्ट हो जाता है। उसकी कला की मंजिल उसके वास्तविक जीवन को तबाह कर देती है.. कला के प्रति प्रेम और पागलपन से भरी ये कथा बहुत ज़्यादा कीमत वसूलती है गुना से... तमाशा करने में जीवन का कैसा तमाशा खड़ा होता है ये सब तमाशे की संगीतमय ठेठ बोली में कहा जायेगा... तमाशे के अंदर तमाशा ही होगा.. समाज के प्रहार से निर्मित “नटरंग “ कथा का प्रायोगिक नाट्य मंचन... समाज पर सीधा प्रहार है.. एक ऐसी कथा का.. जिसका शुरुआत है... जिसका मध्य है.. पर इस सोच का कोई अंत है या नहीं.... आइये मिलकर खोजते है ...नटरंग मे !'''

<!-- EDIT BELOनटरंग... कथा नहीं...व्यथा है...कलाकार के जीवन के संघर्ष की... जिस अभावग्रस्त और भयावह यथार्थ की पृष्ठभूमि पर सामान्य जीवन भी “पल” नहीं सकता...उस संघर्ष, तनाव, द्वंद्व और भयानक दारिद्र्य साये में .. गुनवन्त की मनोभूमि में कला का बीज पल्लवित होने पर आमादा है...एक ऐसा बीज जो.. ऊपर उठने के लिए अपने ऊपर की कठोर सतह को फोड़ देंने के लिए उदिग्न है.... गुणवंत.. हाँ वही... गुणा.. जो समाज के उस हिस्से से आता है जहाँ पेट भरण ही जीवन का सर्वोपरि लक्ष्य है.. और इस लक्ष्य को भी प्राप्त कर पाना जहाँ असंभव प्रतीत होता है.... उस परिदृश्य में गुना.. अपने वास्तविक संसार की जिम्मेदारियों और कर्तव्य को... अपने सपनों के संसार की कला के प्रति प्रेम और प्रतिबध्दता से विस्थापित कर रहा है..और जैसे नसीब ने उसके पागलपन को पाल लिया हो.. और तमाशा करने का सपना साकार हो जाता है.. मगर ये तमाशा ..अभिनय का सबसे कठिन किरदार उसके भाग्य पर लिख देता है... नाचा.. नाचा..पुरूष निर्मित स्त्री... गुणा की अखण्ड पौरुष की सामाजिक छवि टूट कर.. उस पर नाचा का रंग चढ़ने लगा था.. सपनों की रंग बिरंगी दुनिया....ढोलकी घुँघरू तुनतुने पर नए रस घोलती लावणी का नाच और संगीत.. नए गीत और नए मीत भी लाती है.... गीत और मीत सिर्फ प्रेम के ही नहीं.. कला के भी वाहक होते हैं...वर्जनाओं को नष्ट भी करते है.. प्रेम के अमूर्त संसार को स्थापित भी करते हैं.. दारकी का पति.. बालू का बेटा.. राजा का बाप.. दरिद्र मजदूर..गुनवन्त... गुना.... अब एक नाचा के रूप में स्थापित हो रहा है.. जिस स्त्री की कला से उसके अंदर की प्रसुप्त स्त्री जागृत हुई है.. उस स्त्री नयना पर गुना के बहुआयामी रूप न्यौछावर होने लगे हैं.. किसी भी कथा के प्रारंभ से पहले ही सृष्टि कर्ता उसका प्रारब्ध लिख देता है शायद.... वो तमाशे की कथा लिख रहा है.. और तमाशा उसकी कथा लिख रहा है.. नाचा "गंगी" की अपार सफलता ....गुणा के जीवन मे अतिक्रमण कर विध्वंस मचा रही है.... उसकी कहानी में कुछ किरदार आ रहे हैं तो कुछ जाने के लिये बेकरार.. पाण्डु मामा उसकी इस जीवनरूपी महाभारत का कृष्ण है जो उसे और मित्र मंडली विष्णु, धामुड्या, शंकर, देऊ और नाना को कर्म में प्रवत्त करता है.. पाण्डु का यमुना बाई से पूर्व परिचय... रंग लाता है..और तमाशे की सबसे बड़ी आवश्यकता...नाचने वाली लड़की की पूर्ति अद्भुत कलाकार नयना के रूप में होती है..और फिर चल पड़ता है.. नयना और गुनवन्त के तमाशे का दौर.. एक कलाकार के रूप में गुणा नए शिखर छूता है...मगर ये तो सिर्फ गुणा के लिखे हुए तमाशों का परिणाम है..उधर हक़ीक़त भी विनाश के किरदार लिए ...उसकी जिंदगी का तमाशा बना देती है... इस नाटक में... माफ कीजिएगा.. तमाशे में... .. महाराष्ट्र की प्रसिद्ध लोक कला के एक कलाकार गुणवंत के प्राथमिक बिंदु से उसकी कला और विध्वंस के चरम की यात्रा है... जिसे तमाशे की ठेठ  संगीतमय भाषा मे ही मंचित किया जा रहा है... “नटरंग” डॉ आनंद यादव मराठी के प्रख्यात कथाकार की विख्यात रचना पर तमाशा रूपी नाटक आधारित है.. समाज के प्रहार से निर्मित ये नाटक रूपी तमाशा... वस्तुतः समाज पर सीधा प्रहार है...सम्पूर्ण कलाओं के कलाकारों के जीवन की त्रासदियों पर एक करारा सवाल है समाज से... नटरंग... नटरंग.. नटरंग.. तो आइए आपको ले चलते है.. लोक कला तमाशे के देसी संगीत के... स्वाद और खुशबू से सरोबर इस इस अद्भुत आनंद और विध्वंस की संगीतमय यात्रा में .... जिसका प्रारम्भ... है... मध्य ...है.. पर क्या इसका कोई अंत है.. आइये मिलके खोजते हैं.. नटरंग मे ! W THIS LINE -->